stanford-oval/wikipedia huggingface dataset:
סייד'יספיורד'ור
אקלים

בסייד'יספיורד'ור יש אקלים טונדרה (אנ'), הגובל באקלים ימי. עם זאת, כמות המשקעים השנתית הגבוהה, מעל ל-1,650 מ"מ, מאוד לא אופיינית לאזורי הטונדרה, שבדרך כלל יבשים מאוד ושיא המשקעים שלהם הוא בקיץ.
| אקלים בסייד'יספיורד'ור> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בסייד'יספיורד'ור> ינואר.17.5.3.0.−3.5.−18.0.210.7 | אקלים בסייד'יספיורד'ור> פברואר.16.0.2.9.−3.5.−15.2.156.1 | אקלים בסייד'יספיורד'ור> מרץ.15.4.3.1.−3.5.−18.0.160.5 | אקלים בסייד'יספיורד'ור> אפריל.21.0.4.7.−1.6.−12.6.94.2 | אקלים בסייד'יספיורד'ור> מאי.21.5.8.4.1.8.−8.4.94.2 | אקלים בסייד'יספיורד'ור> יוני.26.6.11.3.4.8.−3.5.55.9 | אקלים בסייד'יספיורד'ור> יולי.27.0.13.0.7.1.1.0.56.8 | אקלים בסייד'יספיורד'ור> אוגוסט.25.0.13.2.7.0.0.0.95.0 | אקלים בסייד'יספיורד'ור> ספטמבר.25.0.10.0.4.2.−5.7.173.4 | אקלים בסייד'יספיורד'ור> אוקטובר.22.0.6.4.0.8.−9.9.214.2 | אקלים בסייד'יספיורד'ור> נובמבר.20.7.4.4.−1.5.−14.0.178.1 | אקלים בסייד'יספיורד'ור> דצמבר.18.0.2.7.−3.3.−15.8.188.6 | אקלים בסייד'יספיורד'ור> ..... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Icelandic Weather
ערים תאומות

סייד'יספיורד'ור היא העיר התאומה של סאנדור באיי פארו.
גלריה

שביל הלבנים הצבעוניות המוביל לכנסייה, אחד האתרים המזוהים ביותר עם הכפר
הנמל, ספטמבר 2019
המעבורת עוגנת בנמל
מבט על העיירה מלמעלה
הכנסייה בסייד'יספיורד'ור
ראו גם

היסטוריה של איסלנד
לכודים (סדרת טלוויזיה איסלנדית)
הערות שוליים

↑  Viking Archaeology - The Early Medieval Church at Seydisfjordur, viking.archeurope.info
↑  Great Iceland | Seyðisfjörður, https://www.greaticeland.com/Page.aspx?ID=59
↑  „Bærinn er í rúst“ - RÚV.is, RÚV, ‏2020-12-18 (באיסלנדית)
↑  Minnst tíu hús skemmdust þegar stór skriða féll - Vísir, visir.is, ‏2020-12-18 (באיסלנדית)
↑  „Við erum öll í sjokki“, Heimildin, ‏2020-12-18
↑  Óttaðist að þetta væri hans síðasta, www.mbl.is (באיסלנדית)
↑  Friðjónsdóttir, Hólmfríður Dagný (26 בינואר 2021). "17 hús á Seyðisfirði ónýt eða mikið skemmd". Icelandic National Broadcasting Service. RÚV. נבדק ב-26 בינואר 2021. {{cite news}}:  (עזרה)
↑  Jelena Ćirić, Seyðisfjörður Residents May Return Home, Iceland Review, ‏2021-10-13 (באנגלית אמריקאית)
↑  Technical Museum of East Iceland, Seydisfjordur, איסלנד, באתר Google Arts & Culture
↑  The Technical Museum of East Iceland | Visit Seyðisfjörður, visitseydisfjordur.com, ‏2019-07-24 (באנגלית אמריקאית)
↑  LungA Art Festival | Visit Seyðisfjörður, visitseydisfjordur.com, ‏2019-07-24 (באנגלית אמריקאית)
↑  The Dieter Roth Academy – Skaftfell – Listamiðstöð Austurlands (באנגלית אמריקאית)
↑  BBC Four - Trapped, Series 1, BBC (באנגלית בריטית)
↑  Wollaston, Sam (2016-02-15). "Trapped review: stuck in a stormy, moody fjord with a killer on the loose? Yes please". The Guardian (באנגלית בריטית). ISSN 0261-3077. נבדק ב-2023-06-22.
↑  Seyðisfjarðarkaupstaður, Vinabæir, Seyðisfjarðarkaupstaður (באיסלנדית)
| --- | --- |
בקרת זהויות :  NLI: 987007547831205171  GND: 4431389-5  LCCN: n78070311  MusicBrainz: faba3015-b9aa-4eec-b7bd-25388a98d72c  VIAF: 241145858097223022037   WorldCat (עם VIAF): 241145858097223022037 
מפלי Gufufoss, ליד הכביש העובר בין סייד'יספיורד'ור לבין איילססטאד'יר.
האוניה MS Norröna עוגנת בנמל סייד'יספיורד'ור.
סימנה

| --- | --- |
סמל סימנהסמל סימנה

 מדינה:  ליטא ליטא
 מחוז:  מחוז אליטא
 מחוז משנה:  אליטא
 שטח:  2.06 קמ"ר
 גובה:  97 מטרים
 אוכלוסייה:  ‏
  ‑ בעיירה:  1,192 (1 בינואר 2023)
 קואורדינטות:  54°23′00″N 23°39′00″E﻿ / ﻿54.383333333333°N 23.65°E﻿ / 54.383333333333; 23.65 
 אזור זמן:  UTC +2
 http://www.simnetas.lt/
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סימנה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סימנה  he tabBackground:;tabBorder:#aaa;defaultTab:0;
 
סימנה (בליטאית: ‏Simnasקובץ:Simnas.ogg‏Ⓘ‏, סימנס; בפולנית: Simno, סימנו; ביידיש: סימנע) היא עיר קטנה הממוקמת 23 ק"מ ממערב לעיר אליטא בדרום ליטא.
תולדות היישוב

סימנה מוזכרת בתחילת המאה ה-16 כאחוזת צייד של נסיכי ליטא. העיירה החלה להתפתח בתחילת המאה ה-17. בשנת 1626 הוענקו לה זכויות מגדבורג, זכויות אוטונומיות. בשנת 1795, אחרי חלוקת פולין השלישית, עברה סימנה לתחום פרוסיה, ושם נשארה עד שנת 1807 כאשר סופחה לדוכסות ורשה. משנת 1815 שלטה בה האימפריה הרוסית, ולאחר מכן צירפו אותה לפלך סובאלק. מאמצע המאה ה-19 ואילך הייתה סימנה מרכז נפה.
בסוף המאה ה-19 סימנה צברה תנופה להתפתחות לאחר הנחת מסילת הברזל מאליטא לסובאלק. המסילה עברה דרך סימנה וקשרה אותה עם רשת מסילות הברזל של רוסיה.
בין השנים 1915–1919, במסגרת מלחמת העולם הראשונה, הייתה סימנה תחת כיבוש גרמני. בשנת 1919 כבשו אותה לזמן קצר הבולשביקים, ובשנת 1920 התקיימו בקרבתה קרבות עם הפולנים. קרבות אלה קבעו את הגבול המזרחי והדרומי של מדינת ליטא. הגבול החדש הביא לניתוק מסילת הברזל שקשרה את סימנה עם סובלק ועם וילנה, ורק כביש חיבר אותה ליתר חלקי ליטא. בשנת 1926 הניחה ממשלת ליטא מסילת ברזל מאליטה לקזלו רודה, מסילה זו עברה בקרבת סימנה וחיברה אותה עם הקו קובנה–וירבלן.
הקהילה היהודית

עד השואה הייתה סימנה עיירה יהודית מובהקת, שהיהודים היוו בה את רוב האוכלוסייה. רובם נרצחו בשואה.
היישוב היהודי בסימנה מתועד כבר במאה ה-18. בשנת 1766 נרשמו בסימנה 325 יהודים משלמי מס-גולגולת. היהודים עסקו בחנוונות, במלאכה, בחקלאות ובדייג. היו גם יהודים שהיו בעלי משקים קטנים. כמעט ליד כל בית היה משק עזר. בסביבת סימנה היו שש אחוזות, כל אחת על שטח של 1,500 הקטאר, בבעלות יהודים. שלושת האגמים שהיו בסביבת סימנה היו שייכים ליהודים, אגם ז'ובינטס (אנ'), שהשתרע על שטח נרחב, היה שייך למשפחת האחים זאב ונחום אישלונדסקי ולגיסם נוח רוזנטל. שני האגמים האחרים היו שייכים לשלושה שותפים נחום אישלונדסקי, שאול ביאלוצקי ואברהם גולדברג. שתי טחנות הקמח היו בבעלות של יהודים בילצקי וכהן, והשנייה של חיים פלקסמן, ברגסון ורבינוביץ. אחת מן הטחנות סיפקה כוח חשמל לעיירה.
בשנת 1900 פרצה בסימנה שרפה גדולה, ועשרות בתים של יהודים נשרפו.
בעת מלחמת העולם הראשונה, באחד באפריל 1915, גירשו שלטונות הצבא הרוסי את יהודי סימנה לרוסיה. חלקם שבו אליה בימי הכיבוש הגרמני.
הבנק היהודי העממי (פאלקסבאנק) שנוסד אחרי המלחמה תרם רבות לחיי הכלכלה של יהודי סימנה. בשנת 1920 היו רשומים בבנק 54 חברים, ובשנת 1927 – 157 חברים. בראשו עמד שנים רבות זלמן ולדשטיין.
בשנת 1939 היו בסימנה 25 טלפונים מתוכם 12 אשר היו שייכים ליהודים.
העיירה הצטיינה בחיי תרבות תוססים ובמספר גדול של תלמידי חכמים ומשכילים. היישובים הסמוכים נעזרו בשירותם של הרופאים ועורכי הדין מסימנה. הייתה בה פעילות ציונית תוססת והיענות לכל מפעל למען ארץ ישראל.
הקהילה היהודית > בשואה

ב-23 ביוני 1941 יום לאחר המתקפה הגרמנית על ברית המועצות, נכנס הצבא הגרמני לסימנה. בהפצצה שקדמה לכניסת הצבא נהרגה צעירה יהודייה אחת, ויהודים רבים נמלטו מהעיירה לכפרי הסביבה. בחסות הגרמנים התארגן ממשל אזרחי ליטאי בסימנה. היהודים נצטוו לעזוב את הכפרים ושבו לבתיהם בעיירה. בסימנה מונתה נציגות יהודית שכללה גם את הרב דב-בר שניצר, ובמשך כחודשיים התנהלו חיי היהודים בשקט יחסי. רק הגברים הוצאו מדי יום לעבודות כפייה עבור הגרמנים.
ב-22 באוגוסט בהוראת הגרמנים נלקחו מהעיירה 100 גברים יהודים צעירים ובריאים, כביכול, לעבודות מחוץ לעיירה. הם הוסעו לעיר המחוז אליטא ונרצחו שם בלילה שבין 28 ל-29 באוגוסט.
באחד בספטמבר באותה שנה, נלקחו באותו אופן 60 יהודים מסימנה לאליטא, ביניהם היו גם נשים צעירות.
ב-10 בספטמבר 1941 נצטוו היהודים לעבור למעין גטו שנקבע בצריפים ליד בית הקברות הנוצרי. כעבור יומיים, ב-12 בספטמבר 1941, הובלו ליער מרחק שלושה ק"מ מסימנה 414 יהודים, גברים, נשים וילדים הוכנסו לבור גדול ונורו בידי חיילים גרמנים ובידי ליטאים. בין אלו שברחו וניצלו היו דוד גמסקי, אבא ויינשטיין (ד"ר אבא גפן) ואחיו יוסף. לאחר מלחמת העולם השנייה עלו השלטונות הסובייטים, אבא גפן הצטרף לשירותי הביטחון הסובייטים כדי לנקום במשתפי הפעולה הליטאים ביניהם ליטאים שרצחו או רדפו אחר יהודים. במהלך השנה הוא סייע בתפיסתם, ובהגלייתם לסיביר.
אחרי המלחמה הוקם במקום הרצח, בסימנה פסל גדול לזכר הקורבנות. בשנת 1991 נקבע במקום לוח זיכרון ועליו כתובת בליטאית וביידיש: "במקום זה רצחו הרוצחים ההיטלראים ועוזריהם המקומיים באוגוסט 1941 בערך 1,000 יהודים מסימנה- ילדים, נשים, גברים וזקנים".
הקהילה היהודית > חינוך

הילדים היהודיים בעיירה קיבלו את חינוכם ב"חדר", שהיה ממקומם במספר אזורים בסימנה, ובבית הספר היהודי – העברי של רשת "תרבות", ששכן בבניין מיוחד שהוקם עבורו. לאחר סיום לימודיהם בבית הספר עברו רבים מן הבוגרים ללמוד בגימנסיות העבריות. חלקם המשיכו את לימודיהם באוניברסיטה הליטאית בקובנה. בסימנה הייתה ספרייה גדולה בעברית וביידיש והתנהלו בה חיי תרבות. כמו כן עוד לפני מלחמת העולם הראשונה פעלו בסימנה שתי תנועות ציוניות: "השומר הצעיר" ובית"ר.
הקהילה היהודית > בית כנסת

בסימנה היה בית כנסת בעל שתי קומות בנוי לבנים. בקומה השנייה שכן במשך זמן מה בית הספר היסודי.
הקהילה היהודית > אישים בעיירה

רבנים: הרב פלטירוביץ, הרב יוחנן זופוביץ, ר' דב-בר שניצר, ר' יהודה לייב חיים נחום פלטרוביץ.
עסקני ציבור: ר' שמעון וירבלסקי (פעיל ציוני מסור), זלמן ולדשטיין (מנהל הבנק העממי).
בעלי אחוזות: יצחק פרנק, ישראל פרנק, חיים פריד, שלום ויינשטין, אברהם זימן, מכס גולדברגר (כולם היו גויים)[דרושה הבהרה]
בעלי אגמים: זאב ונחום אישלונדסקי, נוח רוזנטל, שאול ביאלוצקי, אברהם גולדברג.
אחרים: ר' יעקב בריט (רב וראש מתיבתא בווילנה, הוא היה שתדלן ידוע בלשכות שרים ובחצר המלוכה הרוסית), הצייר בצלאל מלחי (סולניצקי).
הקהילה היהודית > לאחר השואה

לאחר מלחמת העולם השנייה לא נותרו יהודים בעיירה, וחיי הקהילה לא חודשו בה. כיום משמש בית הכנסת אולם ספורט לצעירי המקום. בית העלמין היהודי נהרס כליל.
הערות שוליים

↑  אתר בית התפוצות
1 2  דב לוין (עורך), יוסף רוזין (עורך משנה), פנקס הקהילות ליטא, יד ושם, תשנ"ו
| ערי ליטא |
| --- | --- | --- |
| בירות מחוזות ליטא | אוטנה • אליטא • וילנה • טאורגה • טלז • מריאמפולה • פוניבז' • קובנה • קלייפדה • שיאוליאי |  |
| בירות מחוזות משנה של ליטא | אוקמרגה • איגנלינה • אלקטריינאי • אניקשט • בירז' • בירשטונאס • גרגז'דאי • דרוסקינינקאי • וילקובישק • ויסגינס • וריאנה • זרסאי • טרקאי • יאנובה • יורבורג • ינישוק • לזדיי • מולייטאי • מז'ייקיאי • נאויואי אקמנה • נידה • פגייגיאי • פאקרואוייס • פלאנגה • פלונגה • פסווליס • פרינאי • קדאיניאי • קופישוק • קזלו רודה • קאישיאדוריס • קלווריה • קרטינגה • ראסייניאי • רדווילישקיס • רוקישקיס • ריטובה • שאקי • שווינציאן • שלצ'ינינקאי • שילוטה • שיללה • שירווינטוס • שקוד |  |
| שאר ערי ליטא | אובליאי • אוז'וונטיס • אז'רליס • איישישוק • אקמנה • אריוגלה • בלטויי ווקה • גלגאודישקיס • גריגישקס • גרליאבה • דאוגאי • דוסיאט • דוקשטי • ובלנינקס • וייביס • וייסיאי • וילקי • וירבאליס • ונטה • וקשנה • ורניאי • זאגר • ז'ייז'מריאי • טרשקון • יונישקליס • יז'נאס • לינקובה • לנטבאריס • נמנצ'ין • סדה • סובצ'יס • סימנה • סלנט • סמלינינקאי • פבראדה • פנדליס • פנמוני • פרייקולה • ציטוביאן • קודירקוס נאומייסטיס • קוורסקס • קורשן • קיבארט • רודישקס • רמיגלה • שדובה • שוונצ'יונייליאי • שקודוויל |  |
| --- | --- |
בקרת זהויות :  NLI: 987007379986005171 
אגם סימנה
חיה (קומיקס)

| --- | --- |

חיה, כפי שהופיע על עטיפה אלטרנטיבית לחוברת Powers of X #2 מאוגוסט 2019, אמנות מאת פטריק זילצ'ר ואדגר דלגאדו.
 סוג:  גיבור-על
 הוצאה לאור:  מארוול קומיקס
 הופעה ראשונה:  The X-Men #1 (ספטמבר 1963)
 יוצרים:  סטן לי, ג'ק קירבי
 גילום הדמות:  קלסי גראמר, "אקס-מן 3: המפלט האחרון", "אקס-מן: העתיד שהיה"ק, "המארוולס"ק
 מידע
 שם אמיתי:  הנרי פיליפ "האנק" מק'קוי (Henry Philip "Hank" McCoy)
 כינויים:  ד"ר מק'קוי, האנק, האנקו, היצור, מוטאנט 666, מגילה גורילה
 סטטוס:  פעיל
 מקום לידה:  אילינוי 
 גזע:  מוטאנט
 מקצוע:  גנטיקאי, מרצה באוניברסיטה, ביוכימאי, גיבור-על
 מומחיות:  איש אשכולות: הוא דוקטור לגנטיקה, הנדסה גנטית וביוכימיה; בנוסף הוא מדען בעל ידע בתחומי מדע רבים כולל פיזיקה, הנדסת חשמל והנדסת מכונות, מדעי המחשב ועוד; הוא איש רוח הבקיא בספרות יפה ובעל השכלה נרחבת באמנות; בקיא בשפות רבות ובעל ידע בבלשנות, אנתרופולוגיה ומדעי המדינה.
 כוחות:  אינטלקט ברמה גאונית, פיזיולוגיה חייתית המקנה לו כוח, מהירות, סיבולת וחושי-על, יכולת ריפוי עצמית, תימרון פרומונים, בעל טופרים ושיניים חדות כתער.
 חבר בקבוצה:  אקס פורס
 חבר לשעבר בקבוצה:  אקס-מן, בעל ברית של הבלתי אנושיים, אקס פקטור, דפנדרס, האוונג'רס הסודיים, S.W.O.R.D, אילומינטי, היוזמה, מועדון אקס, אקסטרים אקס-מן
 אזרחות:  ארצות הברית 
 דמויות קשורות
 משפחה:  נורטון ועדנה מק'קוי (הורים) ג'ון מק'קוי (דוד) הנרי פיליפ מק'קוי/דארק ביסט (מקבילו מיקום מקביל)
 אויבים:  דארק ביסט 
 
חיה (באנגלית: Beast), או בשמו האמיתי ד"ר הנרי פיליפ "האנק" מק'קוי, הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men #1 מספטמבר 1963 ונוצרה על ידי הכותב סטן לי והמאייר ג'ק קירבי.
חיה הוא האלטר אגו של ד"ר הנרי פיליפ "האנק" מק'קוי (Dr. Henry Philip "Hank" McCoy), מוטאנט בעל כוחות פיזיים על-אנושיים וחושים מחודדים כשל קוף אדם מגודל. למשך שנות הופעתו, חיה עובר שינויי צורה מתקדמים בפיזיונומיה שלו, ומקבל אפיונים חייתיים יותר הכוללים פרווה כחולה, אוזניים מחודדות, ניבים וטופרים. למרות הופעתו החייתית, חיה מתגלה כאדם משכיל ואינטליגנטי מאוד בעל תארים באומנות ובמדע. הוא מקור בר סמכא לביוכימיה וגנטיקה, ומשמש כרופא ומדריך מתמטיקה ומדע במכון אקסבייר. חיה הוא איש אשכולות בעל תחומי ידע רבים: מדעי הטבע, הנדסה, רפואה, מדעי הרוח ואמנות. חיה הוא גם אקטיביסט מעורב פוליטית בסוגיות חברתיות הקשורות לזכויות המוטאנטים. הוא נלחם ללא הרף באינסטינקטים החייתים שלו ובנידוי חברתי עקב מראהו, ומקדיש את כישוריו המנטליים והפיזיים למען עולם טוב יותר בין בני האדם למוטאנטים. בנוסף, הוא ידוע בחוש ההומור השנון שלו ובמנהגו לצטט אנשי רוח וספרות מופת. חיה היה אחד מחמשת החברים המייסדים של קבוצת אקס מן המקורית, שכללה גם את סייקלופס, ג'ין גריי, אייסמן ואנג'ל. הוא הופיע בעקביות בחוברות הקומיקס, ואף היה חבר בקבוצות הדפנדרס והאוונג'רס. עם הרצת המיתוג מחדש "מארוול עכשיו!" של שנת 2012 הוצגה דמותו הצעירה של חיה כחלק מחברי האקס-מן המקוריים שנשלחו לזמן ההווה מזמן העבר.
דמותו של חיה מדורגת במקום ה-58 ברשימת גיבורי-העל הגדולים, לפי אתר IGN. את דמותו של חיה בסרט "אקס-מן 3: המפלט האחרון" מגלם השחקן קלסי גראמר, ששב לגלם את דמותו בהופעת קמע ב"אקס-מן: העתיד שהיה". את דמותו הצעירה של חיה בסרטים "אקס-מן: ההתחלה", "אקס-מן: העתיד שהיה", "אקס-מן: אפוקליפסה" ו"אקס-מן: הפניקס האפלה" מגלם השחקן ניקולס הולט.
ביוגרפיה בדיונית

הנרי "האנק" פיליפ מק'קוי נולד באילינוי לעדנה ונורטון מק'קוי. לפני לידתו של הנרי, אביו נחשף לרדיואקטיביות גרעינית במפעל שעבד, מה שגרם לבנו להיוולד כמוטאנט. חיה נולד עם אינטליגנציה מפותחת, ידיים ורגליים ארוכות מהרגיל, וכן כפות ידיים ורגליים גדולות במיוחד. למעשה, פרופורציות הגוף שלו הקנו לו מראה של גורילה, מה שתרם להקנטות רבות מצד חבריו ללימודים.
ביוגרפיה בדיונית > הצטרפות לאקס-מן

המוטציה של הנרי מתפתחת יותר בשנות התבגרותו, ומספקת לו כוח וזריזות על-אנושיים. למרות שיכולות אלו מאפשרות לו להצטיין באתלטיקה בבית הספר, עד מהרה הוא מעורר איבה מצד חבריו לספסל הלימודים ובני אנוש אחרים שאינם מוטאנטים. הוא מחפש אחר מקום מפלט, עד אשר מוצא אותו צ'ארלס אקסבייר ומזמין אותו לבית הספר לצעירים מחוננים ע"ש אקסבייר. הנרי רואה את ההזדמנויות הרבות הגלומות במקום שכזה ונענה להזמנה. הוא מוצא את בית הספר כמאגר בלתי נדלה של מידע מדעי. הוא מוצג בפני חברי האקס-מן, שמקבלים אותו לשורותיהם ונותנים לו את שם הקוד "חיה". לצד אימונים בחדר הסכנה תחת הדרכתו של אקסבייר, הנרי חוקר מגוון נושאים, החל ממשוואות דיפרנציאליות וכלה בעבודותיו של מרסל פרוסט.
במשימת השטח הראשונה של הקבוצה, חיה נלחם לראשונה לצד חברי האקס-מן בנבל-העל מגנטו ובאחוות המוטאנטים שלו. בתקופה זו הוא עורך עם חברי הקבוצה מסע לארץ הפראית, נלחם נגד ג'אגרנוט אך נפצע אנושות, וכן נלחם נגד זקיפי הסנטינל.
ביוגרפיה בדיונית > שינוי צורה ראשוני והחלפת קבוצות

האנק עוזב את האקס-מן מעט אחרי יום הולדתו העשרים, בציינו כי הוא לא עוד אחד מאותם צעירים מוזרים כשהיה. הוא מתחיל לעבוד כמדען מחקר בתאגיד בראנד, מתקן מחקר גנטי. העוזרת שלו, לינדה דונלדסון, הופכת עד מהרה לחברתו. האנק מבודד מרכיב הורמונלי אשר מאפשר לבני אדם רגילים להפוך למוטאנטים לפרק זמן קצר, ומשתמש בנסיוב המוטגן על עצמו כדי להסוות את חיצוניותו, בו בזמן שהוא מסכל ניסיון גנבה של מחקרו. אולם, הוא מחכה יותר מדי זמן כדי להפוך את התהליך, מה שמשאיר אותו תקוע בשינוי הצורה. הוא מגדל פרווה אפורה (שמאוחר יותר הופכת לכחולה) בכל חלקי גופו, מקבל אוזניים מחודדות, ניבים מוארכים, טופרים, את האפשרות לרוץ על קירות ותקרות כעכביש, חושים מחודדים, ריפוי עצמי מהיר וצד חייתי שהוא נאבק להשתלט עליו ללא הרף. הוא מצטרף באופן זמני לאחוות המוטאנטים כאשר מאסטרמיינד מוחק את זכרונו, אך הוא מחלים. בחזרה בתאגיד בראנד, הנרי מגלה שחברתו היא סוכנת של ארגון פשע, והם נפרדים.
לא הרבה לאחר שינוי הצורה שלו, הנרי מגויס לקבוצת האוונג'רס, בתחילה כחבר זמני, ולאחר זמן מה כחבר קבוע. הוא נשאר בקבוצה למשך שנים רבות, ונהפך לחברו הטוב של וונדר מן. מדי פעם, הנרי עוזב את הקבוצה כדי להצטרף לאקס-מן בעת הצורך (כמו למשל באירועי "סאגת הפניקס האפלה"). הוא חוזר בכל פעם מחדש לאוונג'רס, אך לבסוף עוזב כדי לאפשר למגויסים חדשים להצטרף במקומו.
מאוחר יותר, הנרי מצטרף לקבוצת הדפנדרס, והוא אחד מחבריה ששרדו את מתקפתם של מונדרגון ודרקון הירח. יחד עם חבריו לקבוצה אייסמן ואנג'ל, הוא מקבל הזמנה מסייקלופס ומג'ין גריי להצטרף לקבוצת אקס פקטור החדשה.
ביוגרפיה בדיונית > אקס פקטור - רגרסיה חייתית

הנרי מצטרף לקבוצת אקס פקטור יחד עם שאר חברי קבוצת אקס-מן המקורית. בתחילה הוא עדיין בחזותו הפרוותית, אך לאחר משימתה השנייה של הקבוצה הוא נלכד ועובר טיפולי כימותרפיה ורדיואקטיביות בניסיון למצוא תרופה למוטציה. לאחר שמוזרק בו נסיוב, הוא עובר דום לב. קבוצת אקס פקטור מגיעה ומצילה את האנק. כשהתחבושות מוסרות מפניו, מתגלה כי האנק איבד את הפרווה הכחולה שלו. הדבר למעשה עוזר לקבוצה כסיפור כיסוי להיותם בני אנוש שמשמשים כציידי מוטאנטים להשכרה (אם כי הם לבסוף עוזרים למוטאנטים שהם לוכדים). כאשר הם רואים שיש צורך להשתמש בכוחם, הם עוטים תלבושות חדשות, קוראים לעצמם בשם "אקס-טרמינייטורז", ומתחזים למוטאנטים עריקים. חיה עוטה מסיכה כבעבר, היות שהוא נראה אנושי.
קבוצת אקס פקטור נתקלת במוטאנט העתיק ורב העוצמה אפוקליפס, וזאת לאחר שאנג'ל איבד את כנפיו בקרב ונעדר מהקבוצה. אפוקליפס הופך את אנג'ל ל"מוות", החזק ביותר מבין ארבעת פרשיו. במהלך הקרב ביניהם, מגפה נוגעת בחיה, וזה האחרון מושפע בכך בצורה קיצונית - במקום שבדרך כלל מגעה גורם לכאב וסבל איומים, בכל פעם שחיה משתמש בכוחות העל שלו, רמת האינטליגנציה שלו פוחתת. למרות שהקרב נוצח, הדבר עולה במחיר אינטליגנציה מופחתת של חיה ואובדן אנושיותו של אנג'ל. מצבו של חיה נעשה גרוע יותר עם הזמן. כאשר מוחו עובר רגרסיה לזה של תינוק, הוא נתקל במוטאנטית העונה לשם אינפקציה. לאינפקציה יש יכולת לשנות את המבנה המולקולרי של מוטאנט באמצעות מגע יד, ועל ידי כך ליצור "מפלצות" מוטאנטיות. כשהיא מנשקת את חיה, הוא מתחיל לשנות צורה חזרה לדמותו החייתית ולסירוגין. לבסוף, הוא מתייצב בחזותו הפרוותית, שומר על האינטליגנציה שלו, והוא כעת חזק יותר מתמיד. הוא עוטה את תלבושתו הישנה, אך אין לו צורך יותר במסיכה.
במהלך אירועי "אינפרנו", חיה וקבוצת אקס פקטור עוזרים לקבוצת אקס-מן ולגיבורי-על אחרים להציל את העיר מפלישתם של כוחות רוע. עם סיום "אינפרנו" מתחילה קשת הסיפור "אג'נדת ההכחדה", שבה מוטאנטים נענשים באי ג'נושה בעוון פשעי מלחמה וחיה משחק תפקיד חשוב בה. לקראת סיום גלגולה המקורי של קבוצת אקס פקטור, הקבוצה נלחמת במלך הצללים במהלך "סאגת האי מיואר". בקרב הסופי, אקסבייר נותר משותק, וקבוצת אקס פקטור מצטרפת מחדש לקבוצת האקס-מן.
ביוגרפיה בדיונית > חזרה לאקס-מן - וירוס הירושה

אחד מאתגריו הגדולים ביותר של הנרי היה התפרצות וירוס הירושה הקטלני של המוטאנט סטרייף. בתקופה זו, לאחר שחצה את גיל שלושים, האנק כבר מיואש מחייו ומפקפק בהישגיו עד כה. תסכוליו הרבים מעמיקים כאשר פרופסור אקסבייר וד"ר מוירה מק'טאגרט לא מבקשים את עזרתו במחקר שנעשה על הווירוס. כפי שהתברר, אקסבייר רק רצה להעניק להאנק מעט פרטיות. האנק בוחן את המידע שלהם, ורואה שהבעיה חמורה משחשב. כל העת האמין שהוא מסוגל לפתור כל בעיה אם יינתן לו זמן. אי לכך, העיסוק בווירוס הירושה הופך לאובססיה שלו. הוא אף מרחיק לכת ומחליט החלטה לא אתית - לתת לנבל מיסטר סיניסטר מידע אודות הווירוס, מכיוון שיש ברשותו משאבים גדולים יותר, וכפי שכבר ידוע לכל, גם פחות מוסר.
נקודת מפנה מגיעה כאשר דארק ביסט - גרסה אפלה של חיה, שחברה לעתיד בקבוצת "אקס-מן האפלים" של נורמן אוסבורן - מסיים חלק מהנוסחה. הצעד הקריטי ביותר למציאת פתרון קרה כאשר ד"ר מק'טאגרט מגלה את המניפולציה השרירותית שעושה מיסטיק על הווירוס. אולם, התרופה אינה שלמה, והאנק נחוש בדעתו לרקוח תרופה. בהתבסס על רישומיה של מק'טאגרט, הוא ממציא נוגדן, מה שמרומם את רוחו, אך במחיר כבד. קולוסוס בוחר להקריב את חייו כדי להפיץ את התרופה.
לאחר שהתאבל על מותו של חבר לקבוצה, האנק עוזב לזמן קצר את האקס-מן יחד עם סטורם וקבוצת אקסטרים אקס-מן שלה כדי לחפש אחר יומניה של דסטיני. לאחר שהם מותקפים בידי ורגאס ופסיילוק מוצאת את מותה, חיה נפצע אנושות וחוזר לקבוצה.
ביוגרפיה בדיונית > חזות חייתית מוגברת

בעולם מתרחשת התפרצות יילודה מוטאנטית, ורבים מהמוטאנטים חווים מוטציות "משניות", הווה אומר יכולות נוספות או מוגברות. לאחר התקפתו של ורגאס, המוטציה המשנית של חיה פורצת באמצעות כוחותיה של חברת האקס-מן סייג'. מוטציה זו גורמת לחיה לפתח פיזיולוגיה חתולית יותר, ובתחילה קשה לו להסתגל לכך. תקיפה מנטלית של קסנדרה נובה, אחותו המרשעת של צ'ארלס אקסבייר, גורמת להשפלתו של האנק. הוא מוכה קשות, ונרדף בידי המחשבה שמוטציה זו היא שלב נוסף ברגרסיה האבולוציונית שלו. חברתו באותם ימים, העיתונאית טריש טילבי, עוזבת אותו לאחר שהשינוי במראה החיצוני שלו גורם להאשמתה בזואופיליה בתקשורת. למשך הזמן, חיה מפתח קשרי חברות הדוקים עם אמה פרוסט, ובמקרה אחד אף מביא לה פרחים כדי לעודד אותה. האנק מוצא את צורת היהלום של פרוסט מנופצת ומנסה להרכיב אותה מחדש. פרוסט חוזרת לחיים בהמשך בעזרת פרץ אנרגיה יונית של ג'ין גריי.
מאוחר יותר, האנק מוצא מוטאנטית בעלת מאפיינים חתוליים, כמו מצבו. הדבר מעלה בו תקוות כי מצא בת זוג לחיים, אלא שמתברר כי מדובר בחתולה מוטאנטית שמתנהגת כמו בן אדם. יתר על כן, החתולה נמצאת בשלב מתקדם בחייה, והאנק מאפשר לה לעזוב את האחוזה ולמות בשלווה.
כאשר מגיעות חדשות על תרופה למוטציה, האנק שוקל ברצינות לקחת אותה ולחזור למצב אנושי. וולברין מצליח לשכנעו שלא לקחת אותה, היות שהדבר ישלח מסר שלילי לשאר המוטאנטים שחבר אקס-מן לקח את התרופה. לאחר שלמד שהתרופה היא פרי פיתוחה של עמיתתו למקצוע, הגנטיקאית קביטה ראו, באמצעות ניסויים על גופות מוטאנטים - כמו גם גופתו המתה של קולוסוס, האנק עוזר להפיל את מחקרה של ראו. כאשר מועדון הלפייר המרושע מתקיף את האקס-מן, קסנדרה נובה מפשיטה טלפתית את האנק מהתודעה האנושית שלו, ומותירה אותו עם האינסטינקטים החייתיים שלו בלבד. הוא צד אחר וולברין לכל אורך הקמפוס, עד אשר הוא הוחזר למצב נורמלי בידי מכשיר שהוא ואקסבייר בנו למקרה והתודעה שלו תיאבד.
ביוגרפיה בדיונית > מלחמת אזרחים

כאשר מלחמת אזרחים פורצת בין גיבורי מארוול, האנק לוקח את הצד הנטרלי יחד עם שאר חברי האקס-מן. אולם, הוא לא אהד במיוחד את המדיניות, ומספק בחשאי לספיידרמן תחפושת הולוגרפית כדי שימשיך ללמד בתיכון מידטאון לאחר שהזהות שלו נחשפה לציבור. חרף רגשותיו האמיתיים לגבי חוק רישום העל-אנושיים, האנק משכיר את שירותיו ליוזמת חמישים המדינות בסיום המלחמה כדי לעזור באימון הדור הבא של הגיבורים.
ביוגרפיה בדיונית > בית אם

לאחר אירועי "בית אם", בהם מספר המוטאנטים צנח באופן דרמטי ממאות מיליונים לכמה מאות בלבד, חברי האקס-מן ומוטאנטים אחרים נוכחים בהלווייתו של ילד מוטאנט בשם מאט לנדרו, שנהרג בתאונת דרכים. האנק מהרהר בנושא ההשפעה שיש לכך על הגזע המוטאנטי ומתכנן לבטל את השפעתו של יום ההשמדה. אולם, הוא אינו מצליח במחקרו למרות עזרה מדארק ביסט, חיפוש דרכים למציאת פתרון בממדים אחרים, או ניסיון לאתר את מכשפת השני, שכוחותיה לשינוי מרקם המציאות הם אלה שגרמו לכך.
ביוגרפיה בדיונית > תסביך משיח

האנק עוזר לאקסבייר לתקן את סרברו, המכשיר לאיתור מוטאנטים, כאשר האקס-מן מאתרים אחר התינוקת בעלת הגנים המוטאנטים. כשאחוזת אקס מותקפת בידי זקיפי הסנטינל, האנק עובד לצד פרודיג'י כדי ליצב את מצבם של חברי הקבוצה שנפגעו מהקרבות עם קבוצות נבלי-העל "המטהרים" ו"המשוטטים". כמו כן, הוא נוכח בקרב באי מיואר, והוא הראשון שהגיע לאקסבייר לאחר שזה האחרון נורה בידי בישופ. מעט לאחר מכן, גופתו של אקסבייר נעלמת.
בעקבות אירועי "תסביך משיח", סייקלופס שולח את האנק לחפש אחר פרופסור אקסבייר, שמצבו אינו ידוע.
האנק ושאר חברי הקבוצה מארגנים את בסיס המבצעים החדש של האקס-מן בסן פרנסיסקו. הוא עוזר ללמד את טביתה סמית' להשתמש במחקר במקום בכוחה כדי להביס מוטאנט בעל כוחות הרדמה. הוא ואנג'ל עושים את דרכם לבואנוס איירס כדי לגייס את עזרתו של דוקטור נמסיס בהצלת גזע המוטאנטים. יחדיו, הם יוצרים מתקן מסע בזמן, אשר באמצעותו הם מתכננים להגיע לעתיד ולמצוא את משיחת המוטאנטים. אולם, עקב פרק הזמן הקצר בו הרכיבו את המכשיר, הביולוגיה של אלה המשתמשים במתקן מתפרקת לאחר כ-30 שעות אם לא יצליחו לחזור בזמן.
חיה מגלה שהסופר סקרולים שמחזיקים בכוחות האקס-מן יכולים להידבק בווירוס הירושה. למרות שסייקלופס מתנגד לכך מנסיבות אתיות, הוא מחליט להשתמש בווירוס ומציע לסופר סקרולים את הנסיוב בתמורה לנסיגתם.
ביוגרפיה בדיונית > מועדון אקס

כדי להציל את המוטאנטים מהשפעות "בית אם", חיה ואנג'ל אוספים חבורת מדענים מומחים שיעזרו להם, כשביניהם נמנים מדיסון ג'פריס, דוקטור נמסיס וד"ר קביטה ראו. הם עורכים מסע בזמן בחזרה לשנת 1906 כדי למצוא את הוריו של דוקטור נמסיס ולגלות את מקורותיה של המוטציה המודרנית. בתקופת זמן זו הם נלחמים בגרסה ראשונית של זקיפי הסנטינל, שנוצר בידי מועדון הלפייר, וגורמים שלא במתכוון לרעידת האדמה בסן פרנסיסקו. עם חזרתם לזמן ההווה, הם מגלים שראיות ה-DNA שלהם קבורים במקום בו פסלו המוזהב של טיאמט ניצב בפארק שער הזהב.